El cap de setmana es reprèn l'esport federat i es permetrà l'accés de públic als recintes esportius - Canal Terrassa\nEl cap de setmana es reprèn l’esport federat i es permetrà l’accés de públic als recintes esportius\nJoan Gutiérrez LópezData: 16/03/21\nAquest cap de setmana es reprendran moltes competicions federades, algunes aturades des de fa mesos, i d’altres sense començar encara. Ho faran en diferents categories, també les de base, i modalitats esportives, després de l’última resolució aprovada i que té vigència fins el 28 de març.\nLes competicions es reprendran seguint el Pla d’Acció pel Desconfinament Esportiu de Catalunya, que permet també la presència de públic. En instal·lacions tancades, l’aforament serà d’un 30% amb un màxim de 500 persones, que pot augmentar a 1.000 si es compleixen les condicions de ventilació i qualitat de l’aire. En equipaments a l’aire lliure serà d’un 50% de l’aforament amb un nombre màxim d’un miler de persones.\nPrecisament el Terrassa FC posa a la venda 1.000 entrades anticipades, amb seient assignat i en localitats repartides en quatre zones de l’Estadi Oímpic, per al partit de diumenge (17.00h) contra la Montañesa. El soci ja la pot retirar a les oficines del club, prèvia signatura de la declaració de responsabilitat. Les que sobrin es posaran en venda en taquilles el mateix diumenge.\nTags: desconfinamentesport federatpúblicSGEAFTerrassa FC\nLa fira Terrassa Tria Futur celebra la segona edició entre dilluns i dimecres en format virtual\nEl CV Terrassa femení debuta amb derrota en la represa de la competició


de desembre 2019 | Petiteses\n( llimona i llargandaix)\nEl llangardaix s’ha perdut, és petitó i encara no s’orienta bé, no sap anar sol per les contrades on viu amb la seva família. Mira i remira, veu una cuca de llum, si apropa atret per la claror, però veu que es mou i s’espanta. Caminant, xino xano, arriba a un jardí amb arbres fruiters de tota mena. Fa un saltiró per enfilar-se i veure si albira casa seva. Ves per on ha anat a parar a un llimoner. Es mira els fruits de color groc i pensa; caram, he anat a parar a un arbre amb fruits molt bonics... Va aclucar el ulls i es va adormir! El què ell no sap és que ha anat a parar a un arbre “indepe”. Serà un llangardaix lliure.\nPD: Això és el primer fil del concurs "lletres i fils", de la Núria Lorente del blog Espill daurat.\n( tatutge i elixir)\nJo no sóc de les persones que es posen “pircincs” al melic, no sé quantes arracades , ni res de res, però no se sap mai…Un dia, després de conèixer el qui jo em pensava que seria l’amor de la meva vida, en vaig deixar constància posant un tatuatge amb el seu nom al meu braç…Però , ai las, la cosa no va acabar bé i jo què faria ara amb aquella nosa el braç?\nVaig pensar què podia consultar alguna bruixa de les que fan pocions. Així ho vaig fer , li vaig suplicar que m' ajudés, a veure si em podia fer un elixir, no el de la vida, sinó un que esborrés “tatus”, ja que el que tenia em provocava malsons. Va ser una bona solució, perquè ara dormo com un angelet !!!\nEspero que aquest ocell no vulgui tornar més a la gabia, que voli lliure!\nPublicat per M. Roser a 20:18 26 comentaris\nSomrieu sovint i sereu feliços, vosaltres i els que sempre us fan companyia.\nAmb aquest "Quan somrius", desitjo a tothom unes Bones Festes.\nPublicat per M. Roser a 00:00 22 comentaris\nEl dia 11 d'aquest mes, vaig presentar a Badalona el llibre de Jesús Giron, "El bosc de bambú" que va guanyar el premi Betulia de poesia . Tracta de la filosofia i la poesia xinesa, tal com ell la veu. De primer no sabia gaire com fer-ho, ja que aquest company de blog, és una persona molt culta i no volia pas fer-lo quedar malament, però un cop mi vaig posar , em va sortir força bé. La llàstima és que al local on es va fer la presentació no hi havia calefacció i feia un fred que pelava, jo he estat una setmana sense poder anar a l'escola, perquè no podia parlar.\nI com que jo dic el què penso, li vaig dir a la consellera de cultura a veure si les persones que estimàvem la poesia i les lletres en general, a les presentacions , ens havíem de portar una manteta sinó volíem que sortissin poemes i poetes congelats...No va saber gaire què dir!!! Us deixo algunes fotos, el Jesús és el que està al meu costat. Malgrat tot va ser una vetllada bonica.\nPortada del llibre, és molt original (pel tema) i molt agradable de llegir.\nPublicat per M. Roser a 21:24 10 comentaris\nPresentació a Badalona del llibre EL BOSC DE BAMBÚ, de Jesús Giron, a l'Espai Betúlia, el dimarts, 10 de desembre a les 19h.\nNo sé com me'n sortiré, perquè el presentaré jo!!!\nPublicat per M. Roser a 16:52\nPrimer fil ( llimona i llargandaix) El ll...\nBON NADAL Somrieu sovint i sereu...\nEl bosc de bambú El dia 11 d'aquest mes, ...\nINFORMACIÓ Presentació a Badalona del llibre...


Una gran oportunitat per a Obama\nL'anunci de la mort de Bin Laden arriba en un moment en què la popularitat del president nord-americà havia tocat fons. La comesa podria assegurar-li la reelecció en els propers comicis presidencials del 2012\nREDACCIÓ Barcelona 02/05/2011 09:34\n260x366 Evolució de l'Índex de popularitat d'Obama, segons RasmussenReports Evolució de l'Índex de popularitat d'Obama, segons RasmussenReports\nLa popularitat de Barack Obama havia arribat al punt més baix del seu mandat les darreres setmanes, principalment a causa de l'elevat preu del petroli. Segons les últimes enquestes, l'índex de satisfacció dels nord-americans amb el seu president havia tocat fons i, fins i tot, s'havia posat en qüestió la legitimitat de la seva presidència. L'anunci de la mort de Bin Laden s'ha rebut com una gran comesa del president i podria assegurar-li la reelecció en els comicis presidencials de 2012.\nObama anunciava aquesta matinada la mort del líder d'Al-Qaida com un triomf “dels militars i de les forces d'intel·ligència dels EUA”, però els analistes ho qualifiquen també com una fita del president, un novell en política exterior quan va accedir a la presidència dels EUA i que ara podrà reclamar una victòria de seguretat nacional que el fa passar per davant del seu predecessor al poder, George Bush.\nSegons publica The Gazzete, l'analista Andrew Kohut, director de l'organització no partidista Pew Research Center, ha dit que la mort de Bin Laden “suposarà un gran impuls per a Obama, com ho hauria sigut per a qualsevol altre president”. Kohut ha afegit que “és la victòria més simbòlica que hauria pogut tenir”, encara que no suposi la fi de la guerra contra el terrorisme.\nLa repercussió de la mort de Bin Laden sobre la popularitat del president dels EUA no es podrà analitzar amb fiabilitat fins passats uns dies de l'anunci, malgrat que els partidaris d'Obama esperen que sigui un punt d'inflexió en el seu mandat. No obstant això, la història propera demostra que no sempre l'anunci de notícies esperades suposa un èxit assegurat. La victòria a la guerra del Golf Pèrsic de la dècada dels 90 o la derrota de Saddam Hussein el 2003 van demostrar no tenir un impacte a llarg termini.\nEls analistes creuen que la combinació entre l'ofensiva militar que Obama va ordenar a l'Afganistan, el lideratge de l'atac militar a Líbia i ara l'exitosa operació per abatre Bin Laden poden ser tres arguments amb força per guanyar el candidat republicà que es presenti en les properes eleccions a la presidència. Segons Bill Galston, exassessor de Bill Clinton durant la seva presidència a la Casa Blanca, la comesa pot ser que “generi una nova avaluació d'Obama com a aparell de política exterior, que no havia rebut fins ara, precisament, una pluja d'elogis”.\nNo obstant això, en termes purament polítics, els analistes creuen que l'impacte de la notícia és probable que no sigui tan durador com els demòcrates voldrien, ja que el seu principal objectiu és que la repuntada de popularitat s'allargui fins a les properes eleccions del 2012. Els experts en política destaquen que, malgrat la importància de l'anunci de la mort de Bin Laden, aquesta notícia no està directament relacionada amb la principal prioritat dels ciutadans nord-americans, que continua sent l'economia nacional i l'escassetat de llocs de treball arreu del país.


Moncloa assumeix que Díaz lideri el diàleg sobre la reforma laboral però exigeix que hi participi el PSOE\nLa portaveu i Calviño remarquen que no hi ha «inconvenient» que Treball piloti la taula, però recalquen que el soci majoritari hi sigui\nEls socialistes insisteixen que no hi ha problemes amb els continguts, perquè «tot» el Govern està compromès amb la reforma del mercat de treball\n26 de d’octubre del 2021. 21:04\nEncara no hi ha acord entre el PSOE i Unides Podem, però sí que es percep un gest d’avanç i de flexibilitat en la part majoritària del Govern central. Moncloa admet que sigui el Ministeri de Treball i Economia Social, el que pilota la vicepresidenta segona, Yolanda Díaz, qui lideri les negociacions ordinàries a la taula del diàleg social sobre la reforma laboral. Però també demana, a canvi, que altres departaments concernits per una mesura troncal de la legislatura, liderats per ministres socialistes, participin en aquestes converses. Es comença, doncs, a desbrossar el camí cap a la reconciliació, però les discrepàncies persisteixen, almenys a aquestes hores, sobre la metodologia i, pels morats, també sobre els continguts.\nLa portaveu del Govern central, la socialista Isabel Rodríguez, sabia que aquest dimarts pesava sobre ella tota la pressió d’aquests últims dies conseqüència de la crisi més gran oberta en la coalició des que es va posar a caminar. Per això va portar preparades les seves paraules i va voler fer, primer, «pedagogia» sobre el que suposa la manera de funcionament d’una coalició de Govern, per després fer aquest gest al soci minoritari del Gabinet. Això és, deixar clar que és Díaz qui pilota la interlocució amb empresaris i sindicats.\n«No hi ha cap problema, perquè és el que és raonable, que formalment, a la taula del diàleg social, qui lidera i representa el Govern és el Ministeri de Treball, però també sembla raonable que, en aquesta taula, on es discutiran aspectes concrets que afecten altres ministeris, hi participin membres d’altres departaments», va explicar als periodistes en la roda de premsa posterior a la reunió setmanal de l’Executiu.\nEn la mateixa línia es va expressar la vicepresidenta primera, Nadia Calviño, en la clausura de la 18a Jornada Nacional de Periodisme, organitzada per l’Associació de Periodistes Europeus (APE): no hi ha «cap tipus d’inconvenient» que sigui Treball qui lideri la taula de la reforma laboral, tot i que és clau que hi hagi una «bona coordinació» en l’Executiu ara que s’enfila la «fase decisiva» de la negociació amb els agents socials. Calviño va insistir que no hi ha discrepàncies sobre la «substància», sinó que el que s’està abordant és com arribar al consens. «Estem, sobretot, parlant de la metodologia, sobre com ens organitzarem d’aquí a final d’any per aconseguir aquest desitjat acord», va assenyalar. No obstant, des d’Unides Podem s’insisteix que les diferències rauen en els continguts. Díaz, de fet, dubtava aquest dilluns que tot el PSOE estigués compromès amb la derogació de la legislació del mercat de treball que va crear el PP el 2012.\nIsabel Rodríguez García Unides Podem Canvi de Govern PSOE Sindicats Govern Pedro Sánchez Empreses Podem Yolanda Díaz Nadia Calviño Reforma laboral Ministeri de Treball


— dijous, 28 gen. 2021\nDeixem enrere un any atípic i comencem un any nou amb una estranya barreja d’incertesa i optimisme. Si per alguna cosa hem destacat el 2020 és per haver fet palesa la nostra vulnerabilitat i interdependència, fet que saben bé els 230 professionals de la psicologia, el treball social, infermeria, medicina, acompanyament espiritual i les més de 1.000 persones voluntàries que formen part dels Equips d’Atenció Psicosocial (EAPS) del Programa per a l’atenció integral a persones amb malalties avançades de la Fundació ”la Caixa”. José María Martín, psicòleg de l’EAPS de Còrdova, ens explica com ha afectat la pandèmia a la seva feina i com pensa que, al mateix temps, també ha ajudat a fer visibles els processos de final de vida i de dol, i la importància de les cures pal·liatives.\nQuan va començar la pandèmia, el primer que van fer a l’Hospital Universitari Reina Sofía de Còrdova va ser traslladar els pacients de la planta de cures pal·liatives a casa seva, després d’una exhaustiva valoració, ja que els serveis estaven a punt de veure’s desbordats amb afectats per la COVID-19. La planta reunia les condicions perfectes per instal·lar-hi els nous malalts, donat que gairebé totes les habitacions són individuals. “Els següents a marxar a casa vam ser nosaltres”, diu en José María, respecte d’allò que va passar als primers dies de la primera onada, abans de tornar a fer feines d’acompanyament als centres.\nL’EAPS de Còrdova es va posar en marxa l’any 2015 i està format per tres psicòlegs i una treballadora social. Gestionat per la Fundació DomusVi, en tot el 2020 ha prestat suport psicològic, social i espiritual a uns 450 pacients i a 700 familiars que es trobaven en processos de final de vida, malalties avançades o dol.\nNormalment, la feina de l’equip es desenvolupa en el domicili de les persones a qui acompanyen i en els tres hospitals de la província: el Reina Sofía, l’Hospital Infanta Margarita (Cabra) i l’Hospital Valle de los Pedroches (Pozoblanco). Tanmateix, amb l’arribada de les restriccions i davant la negativa d’alguns pacients a visitar-se presencialment per por al contagi, es van haver d’adaptar a les noves circumstàncies i oferir part del suport a distància.\nD’aquesta manera, tots els equips van posar en marxa diversos protocols i mitjans d’atenció telemàtica per tal de mantenir l’acompanyament no només a persones en situació de final de vida i als seus familiars, sinó també als professionals sanitaris, que suportaven una pressió assistencial encara més intensa per culpa de la pandèmia.\n“Es va crear un protocol, es va activar un call center i vam començar a atendre els nostres companys i companyes. Va ser una experiència molt gratificant perquè no només se’ns va donar a conèixer com a EAPS, sinó que el servei que prestem i la repercussió que en vam tenir va ser fabulosa”. Al cap de poc temps, es va començar a aplicar també aquesta eina amb els pacients. “La videoconferència ha donat un toc més humà a les intervencions. És un sistema que, a més, crec que ha arribat per quedar-se”, assegura.\nD’altra banda, si per alguna cosa s’ha caracteritzat la crisi del coronavirus és per haver-nos obligat a batallar amb la mort, tant a la societat en general com als professionals de la salut en particular. “Qui treballa a pneumologia, por exemple, s’ha hagut de familiaritzar amb la pèrdua de pacients. La pandèmia ha descobert què són els processos de final de vida. Ens ha ensenyat a agafar una mà, a plorar perquè se te’n va una persona, a acompanyar en silenci, a gestionar les teves emocions… Ens ha servit per naturalitzar un procés al qual creiem que mai no arribarem. Però no conec pas ningú que sigui immortal”.\nEn conseqüència, els diversos processos de final de vida a què s’han hagut d’enfrontar els professionals de la salut han fet donar visibilitat a les cures pal·liatives i als professionals que treballen en aquesta unitat. Tot i això, com diu en José María, “el nostre servei era considerat ‘l’aneguet lleig’ de les unitats hospitalàries, on es deriven els pacients quan es considera que no es pot fer gaire cosa més per ells, i és tot el contrari; és quan més es pot fer per la persona”, comenta en José María.\nI és cert, afegeix, “que encara hi ha molt desconeixement de la important tasca que desenvolupen aquests professionals. Però precisament això ens ha ajudat a conèixer millor el pacient; a voler saber com el podem acompanyar, a prendre decisions en aquest moment tan delicat. Crec que molta gent ha pres consciència de com n’arriba a ser de difícil aquesta tasca, però també de fins a quin punt pot acabar sent reconfortant per als pacients. Ens ensenyen a viure, no a morir, i una cosa és tan important com l’altra”.\nAquest 2020, la Fundació ”la Caixa” ha ofert suport emocional i espiritual a 56.730 persones en processos de final de vida i de dol. I des que es va posar en marxa el programa, el 2009, ha atès prop de mig milió de persones en 132 hospitals espanyols i més d’un centenar d’unitats domiciliàries, a través de 44 EAPS.\n“Espero que aquesta pandèmia ens serveixi per passar a un model assistencial més humanista, a gestionar millor els serveis i recursos dels hospitals. Durant aquesta crisi no he vist una unitat de COVID-19 i una de cures pal·liatives: tots hem fet pal·liatius”.\ncures pal·liatives malalties avançades


Formigó vist - Sabine Felbek\nTé parets de formigó a la casa i no sap com aprofitar-les per convertir-se en un objecte decoratiu en si mateix?\nBé, aquest llibre d’idees és, doncs, per a tu.\nTambé per a tots aquells amants d’aquest material que ha estat protagonista en molts dels avenços de l’arquitectura i, des d’un temps fins a aquesta part, també en interiorisme.\nEl formigó va començar a ser utilitzat en l’arquitectura residencial amb una funció purament estructural, sempre estant recobert per altres materials de construcció que tradicionalment s’han utilitzat per a recobriments i acabats.\nPerò amb l’adveniment de nous estils que reivindiquen la transparència i la sinceritat dels sistemes constructius i que defensen la simplicitat i l’essència de la construcció, sense elements artificials o purament ornamentals, la reivindicació és formigó exposat.\nAixí, trobem el formigó vist, cru (sense més ajustaments que els necessaris per fer l’espai de vida) en decoracions minimalistes o en llars amb un estil de la indústria.\nEl resultat pot ser tan espectacular com et mostrem en aquests 13 exemples que he seleccionat i que pots explorar a continuació.\n1. a la sala d’estar\nEl color del formigó és sempre gris, però depenent del ciment utilitzat o de la forma en què s’ha posat en obra (el tipus d’encís) que el gris pot tenir molts matisos i una multitud de textures. Tractaments posteriors també es poden aplicar que varien lleugerament el to o tipus d’acabat per tal de millorar el material i adaptar-lo al disseny interior de la sala en la qual es troba.\n2. simplicitat en la decoració\nEn apostar per una decoració en què el formigó és un element més, es recomana evitar l’ús de massa accessoris decoratius.\nD’altra banda, evitant tant com sigui possible els elements que són purament ornaments és més que un èxit.\nD’aquesta manera vostè destacarà el poder del formigó i res no desmentarà del seu color característic i la textura.\n3. aparença diferent\nEl formigó és molt bo en la decoració i estil minimalista en qualsevol element present a l’habitació.\nNo obstant això, també admet certs tocs que es treu d’aquesta simplicitat total si vostè sent que pot donar lloc a espais una mica asèptics.\nCom diem, pots jugar amb la textura del material fent la paret molt més ornamental.\n4. jugant amb el material\nAquest tipus de tractaments que aporten textura al material s’han de considerar en posar-lo en obra, escollint un tipus especial d’encunar o variant la forma en què s’aboca el material.\nLa solidesa del formigó evita que es Manipuli més tard, permetent només tractaments superficials per variar el color de la paret o la brillantor de la superfície.\n5. dissenys per a espais diàfans\nEl formigó és un material que permet dissenys personalitzats, fins i tot discutiblement ideals per a aquest tipus de propostes, per la seva funció estructural.\nL’única cosa a tenir en compte és que vostè ha de pensar acuradament sobre els dissenys especials i formes de la fase del projecte, perquè després de la paret s’executa, no pot ser modificat. És el bé i el dolent del formigó exposat, un material sense trampa ni cartró.\nLa combinació amb diferents tonalitats de gris i, sobretot, amb el blanc és perfecte per a habitacions amb parets de formigó vist.\n7. il·luminació pensada per crear ambients càlids\nPot ser el cas que t’agrada el material, però tingui por, en utilitzar-lo en una casa, que les habitacions seran una mica fredes.\nÉs cert que el material és una mica dur i si no està acompanyat d’una proposta integral de decoració adequada, pot generar ambients d’ambient acollidor.\nPerò no és menys cert que amb els mobles i elements de la dreta, però sobretot, amb una il·luminació ben pensada, l’ambient creat serà càlid i còmode.\nPer a ells, el millor és optar per la il·luminació indirecta i càlida i el punt de llum allà on l’ús de l’habitació ho exigeixi.\n8. murs de formigó en qualsevol habitació\nEl formigó és un material vàlid per a qualsevol habitació de la casa.\nCom a Mostra, aquest bany amb una estètica minimalista que li dóna molta personalitat.\nHem de, com estem veient, tenir en compte la presència d’aquests murs en considerar la decoració de l’espai.\nCom veiem, l’estètica del formigó s’ha de complementar amb una proposta decorativa que coincideix, de manera que no encaixaria en cap estil decoratiu.\n9. un toc de vitalitat\nEl formigó és un material neutre que no només suporta sense ser perfectament un toc de vivacitat.\nPerò, com aconseguir-ho? Bé, hi ha moltes maneres: la col·locació de les plantes per introduir un toc natural i una nota de color pot ser una bona manera, però també pot introduir el color a través d’accessoris i tèxtils, per exemple.\n10. a la façana\nEl formigó a l’aire lliure també ha proliferat en els últims anys.\nCada vegada és més freqüent mostrar el material estructural de les parets, si estan construïts amb formigó armat, sense col·locar-hi cap recobriment.\nEn llars és habitual trobar murs de formigó combinats amb elements de fusta, de manera que aquest és el cas de la casa de la imatge, amb l’objectiu de fer la construcció més càlida i acollidora.\n11. per a un bany modern i contemporani\n12. formigó al dormitori\n13. formigó combinat amb altres materials\nEl formigó exposat es pot combinar a l’interior d’una casa amb materials diferents molt diferents. Una de les combinacions més comunes, com vam veure a l’exterior, és amb fusta. La fusta es pot inserir en paviments, en parets a través d’un revestiment de panells o en el moble i, qualsevol que sigui l’opció escollida, serà un binomi perfecte combinat amb una paret de formigó. També altres materials, preferentment amb acabats suaus i setinats, seran perfectes per a les parets de formigó.\nI tu, t’agrada les parets de formigó exposat per a un interior domèstic?


ICIO - Bonificació per obres d'aprofitament d'energia solar per a autoconsum, en l'Impost sobre Construccions, Instal·lacions i Obres\nObtindre una bonificació del 95% en l'Impost sobre Construccions, Instal·lacions i Obres, per la realització d'obres que incorporen sistemes per a l'aprofitament tèrmic o elèctric de l'energia solar per a autoconsum.\nLes persones físiques, jurídiques, o entitats de l'art. 35.4 de la Llei General Tributària:\nQue siguen amos de la construcció, instal·lació o obra assenyalada, és a dir, que suporten els gastos o cost que comporta la seua realització (siguen o no propietaris de l'immoble sobre el qual es realitza aquella). Són obligats al pagament en concepte de contribuents.\nO que sol·liciten les corresponents llicències o realitzen la construcció, instal·lació o obra esmentada. Són obligats al pagament en concepte de substituts del contribuent.\nSón entitats del 35.4 de la LGT, les herències jacents, comunitats de béns i la resta d'entitats que, faltats de personalitat jurídica, constituïxen una unitat econòmica o un patrimoni separat susceptible d'imposició.\nAcreditar que les instal·lacions incorporen sistemes per a l'aprofitament tèrmic o elèctric de l'energia solar per a autoconsum\nDins del termini per a l'autoliquidació de l'impost: un mes des de la notificació de la concessió de la llicència o en el moment de la presentació de la declaració responsable o de la comunicació prèvia.\nEn cas que presente la sol·licitud un representant o autoritzat, l'escriptura de poders o autorització firmada per autoritzant i autoritzat, la còpia del document d'identitat de l'obligat al pagament i el document d'identitat i domicili de comunicació del representant o autoritzat.\nDocumentació acreditativa de què les instal·lacions incorporen sistemes per a l'aprofitament tèrmic o elèctric de l'energia solar per a l'autoconsum competent (projecte visat pel col·legi oficial corresponent on conste el pressupost desglossat de la instal·lació).\nLlicència on conste el destí de l'immoble.\n- Text refós de la Llei reguladora de les Hisendes Locals, aprovat per Reial Decret Legislatiu 2/2004: arts. 100 i següents.


Ahed Tamimi o la guerra contra menors a Palestina | Directa\nFa unes setmanes es viralitzava un vídeo en el qual aquesta jove de setze anys bufeteja, emepeny i dóna puntades de peu a dos soldats israelians durant unes protestes contra la decisió de Donald Trump de reconèixer Jerusalem com a capital d'Israel\nNabi Saleh és un poble d'unes 600 habitants situat a vint quilòmetres al Nord-est de Ramal·lah, a Cisjordània, territori palestí ocupat des de 1967 per Israel. El desembre de 2009, les veïnes d'aquest poble van començar a protestar setmanalment per aturar l'expansió de l'assentament israelià d'Halamish. Aquesta colònia –il·legal segons la IV Convenció de Ginebra, que no admet el desplaçament de la seva pròpia població civil al territori que ocupa– es va establir el 1977, quan un grup de colons van ocupar la terra i més tard la Cort Suprema Israeliana declarava que aquestes terres pertanyien a l'Estat d'Israel. A més, ha suposat l'expropiació de terres i d'una de les seves principals fonts d'aigua, Ein al-Qaws, que des de fa vuit anys està en mans dels ocupants israelians.\nLes protestes de les habitants de Nabi Saleh s'han caracteritzat per la resistència no violenta contra l'ocupació israeliana i la construcció del mur d'apartheid que les priva d'una part de les seves terres. Tanmateix, la resposta de l'exèrcit israelià és a través de gas lacrimogen, bales de goma, canons d'aigua pudent i munició real. Un altre aspecte que destaca de les marxes que es duen a terme cada divendres és la participació massiva de dones i infants. Dintre del discurs de rentatge de cara d'Israel sempre hi ha una acusació masclista contra la societat palestina –expressada a través del concepte en anglès purple washing– on les dones són vistes com a víctimes i els homes com agressors d'aquestes. Per contra, les dones de la família Tamimi són la imatge viva que trenca amb aquest discurs colonial i orientalista. Entre elles destaca el coratge d'Ahed Tamimi, una noia de setze anys, que en diverses ocasions ha plantat cara a les forces d'ocupació.\nAhed Tamimi, l'heroïna palestina\nDes de ben petita la imatge de Tamimi ja es va fer viral per una fotografia on apareix desafiant amb el puny alçat a un soldat israelià. El 2015, amb 14 anys, va tornar a aparèixer a les xarxes quan defensava al seu cosí, Mohammad Fadel Tamimi, de 12 anys, de ser arrestat. I unes setmanes enrere es tornava a viralitzar un vídeo en el qual l'Ahed bufeteja, emepeny i dóna puntades de peu a dos soldats israelians que es trobaven al voltant d'una casa durant unes protestes contra la decisió de Donald Trump de reconèixer Jerusalem com a capital d'Israel. Els mateixos soldats, minuts abans, havien disparat contra Mohammad una bala de goma que va impactar i va quedar incrustada en la seva cara, trencant-li la mandíbula. L'operació que li van realitzar els metges va durar 6 hores i els metges van explicar que aquest impacte segurament tindrà conseqüències negatives per a la visió i l'oïda.\nTanmateix, dies més tard, Ahed Tamimi era arrestada per un complex dispositiu militar que va assaltar la seva casa. L'arrest d'Ahed va iniciar una sèrie de detencions contra membres de la seva família: Nariman Tamimi, la seva mare; Bassem Tamimi, el seu pare; Manal Tamimi, la seva tia; i Nor Naji Tamimi, la seva cosina, van ser capturats durant els dies següents. Actualment, Ahed i Nariman continuen sota detenció administrativa a les presons israelianes. I amb tan sols setze anys, està sent processada per un tribunal militar israelià que ha presentat una llista de dotze càrrecs contra ella, entre els quals es troben agressió contra un soldat, incitació, llançament de pedres i interferir en la feina dels militars, segons explica que explica el grup antirepressiu i de suport a les preses palestines Addameer en un comunicat.\nPerò, sota l'estora de l'única democràcia d'Orient Mitjà s'amaga que la detenció d'una xiqueta de setze anys és només la punta de l'iceberg d'una política sistemàtica israeliana que s'aplica contra la població palestina. La mitjana d'arrestos de menors d'edat per part de les forces d'ocupació és de 700 a l'any; i en aquests moments 311 infants es troben empresonats, segons informa Addameer. La majoria d'aquests infants pateixen tortures i tractament vexatoris per part de les forces d'ocupació durant els trasllats i l'empresonament com mostra l'organització de Defensa dels Infants Internacional-Palestina a l'informe "No Way to Treat a Child". A més, durant el temps que passen a presó tampoc reben un tractament adequat en cas de tenir malalties. És el cas d'Ahmad Khdour de 16 anys, arrestat el 2 de gener. Ahmad pateix leucèmia, epilèpsia i moviment reduït en una mà.\nDes de ben petita la imatge de Tamimi ja es va fer viral per una fotografia on apareix desafiant amb el puny alçat a un soldat israelià. El 2015, amb 14 anys, va tornar a aparèixer a les xarxes quan defensava al seu cosí, Mohammad Fadel Tamimi, de 12 anys, de ser arrestat\nCada cop resulta més difícil ser un infant palestí, ja que l'agost de 2015 el parlament israelià, el Knesset, aprovava una llei impulsada per la ministra de justícia israeliana, Ayelet Shaked per donar cobertura legal a una pràctica que es duia a terme abans. La legislació israelinana empara la detenció administrativa de menors, que estan privats d'educació i sanitat. Durant un període de temps, que es pot allargar indefinidament, poden trobar-se en règim d'aïllament sense rebre visites de familiars ni advocats. La situació és tan comuna que algunes associacions com Lailac, al camp de refugiades de Deheishe (Betlem), realitzen activitats per tractar de superar el període d'aïllament dels infants i evitar que pateixin greus seqüeles.\nLa vergonya d'un exèrcit humiliat\nLa pràctica arbitrària d'arrestar menors d'edat és utilitzada per les forces d'ocupació per a minvar la resistència palestina. Això no obstant, Ahed Tamimi ha ensenyat al món sencer que no hi ha por contra l'ocupant israelià. Enfadant molt al públic israelià que ha vist com l'exèrcit mostrava debilitat davant d'una menor. Ben Caspit, un destacat periodista israelià, escrivia en un article: "En el cas de les noies, hauríem de cobrar un preu diferent, en l'obscuritat, sense testimonis ni càmeres". Són comentaris molt comuns dintre de la societat israeliana, però que s'agreugen encara més quan es parla d'una xiqueta de 16 anys.\nLa pràctica d'empresonar menors en règim d'aïllament és tan comuna que associacions com Lailac, al camp de refugiades de Deheishe (Betlem), realitzen activitats per evitar que pateixin greus seqüeles\nAmb un llistat de 12 càrrecs, Ahed Tamimi pagarà un preu molt elevat per plantar cara als soldats que minuts abans havien disparat al seu cosí. El Ministre d'Educació Israelià, Naftali Bennett, va suggerir que "hauria de passar la resta dels seus dies a presó", són paraules que fan creixer les ganes de venjança de la societat israeliana i que poden tenir conseqüències en el posterior judici. Tanmateix, a hores d'ara, Ahed s'ha convertit en una heroïna per a moltes palestines, el que servirà per encoratjar les generacions futures, així com visibilitzar en l'àmbit internacional les vulneracions que pateixen els infants palestins. Tot això si el tractament mediàtic ho permet.\nAhed Tamimi o la guerra contra menors a Palestina Flattr donate!\nIsabel Pérez dimarts, 19 desembre, 2017\nSegons va indicar la Mitja Lluna Roja palestina, des del 7 de desembre fins diumenge 17 del mateix mes, nou palestins han estat assassinats i més de 3.400 persones han resultat ferides en les prote\nAnn Sansaor dimarts, 30 maig, 2017\nEl 27 de maig es va posar fi a la vaga de fam que més de 1.500 preses palestines recluses a diverses presons de l'Estat d'Israel van iniciar el 17 d'abril, Dia dels Presoners Pales


Blog de muntanya: de desembre 1989\ndimecres, 6 de desembre de 1989\nMontsec de Rúbies BTT (II)\nSegona jornada de l'itinerari pel Montsec de Rúbies. Sortim del campament muntat al costat del poblet abandonat de Rúbies i baixem per la Cabrúa, Coll d'Oruga, Figuerola, Fontllonga i, per la carretera fins a la pista del riu de Barcedana on tenim el cotxe.\nEtiquetes: acampada, BTT, Montsec\ndimarts, 5 de desembre de 1989\nMontsec de Rúbies BTT (I)\nPrimera etapa d'aquest itinerari en bicicleta pel Montsec de Rúbies. Vam deixar el cotxe al principi de la pista de la Vall de Barcedana, a la carretera de Llimiana. Vam pujar tota la pista, passant per Sant Martí de Barcedana, fins a l'Hostal Roig. Allè vam deixar la pista, que enllaça amb la carreetera del Pas Nou que puja de Vilanova de Meià i vam agafar una llarga pista molt ben traçada, fins a la Portella Blanca. Des d'allà, a peu i arrossegant la bicicleta, ja que el camí no és apte per bicicleta, vam baixar al poble abamndonat de Rúbies, punt final de la jornada d'avui. Vam plantar la tenda al costat del poble i vam poder contemplar una magnífica posta de sol darrere el Montsec d'Ares. Després vam sopar a la vora del foc.


Casa De Abaixo Moldes Espanya - Ofertes d'hotels amb els MILLORS DESCOMPTES EN LÍNIA\nVeure tots els 18 allotjaments a Moldes.\nApartament 2 Habitacions (4 Adults + 1 Nen) - Instal·lacions recreatives\nCabazas-Campos, A Florida, Moldes, Espanya, 15809 - Excel·lent ubicació - Veure al mapa\nMés informació sobre Casa De Abaixo\nDissenyat tant per oci com per negoci, Casa De Abaixo està situat idealment a Moldes; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Casa De Abaixo és compromet a que la seva estada sigui el més còmoda possible. Wi-Fi gratuït en totes les habitacions, aparcament de cotxes, habitació familiar, instal.lacions de barbacoa, visites turístiques són només algunes de les comoditats que fan que Casa De Abaixo sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Moldes, faci de Casa De Abaixo la vostra llar.


Tercer aniversari de l'Hotel de Matadepera - Terrassa Informa!\nInici » Breus » Tercer aniversari de l’Hotel de Matadepera\n7 Novembre 2013 a 13:22\nTercer aniversari de l’Hotel de Matadepera\nAquesta setmana, el Punt Jove de Matadepera, celebra el tercer aniversari de l’Hotel com a seu pròpia. Els actes centrals d’aquesta celebració seran el cap de setmana amb un Torneig de Ping-Pong (divendres a17.30h a l’Hotel), un concert amb Andreu Rifé (dissabte a les 23.30h a l’Hotel) i una tarda de cinbema (diumenge a les 17h a l’Hotel)\nD’altra banda, continua el cicle “Dijous a l’Hotel”, organitzat per Decibel Produccions a través del Punt Jove. Avui és el torn de Pau Vallvé, que presentarà el seu últim disc. Un treball molt més clàssic, més de tocar i cantar i deixar-se de tonteries.\n#Dijous a l'Hotel #Pau Vallvé #Punt Jove\nPunt Jove de Matadepera organitza una nova Aula d’Estudi\nDarrera sessió de ‘Quan cau la nit’ amb Oques Grasses\nDarrers dies per apuntar-se al curs d’Skate del Punt Jove de Matadepera\nDijous a l’Hotel


Els sindicats de bombers, favorables al projecte de reestructuració però reivindiquen una llei per al cos - FÒRUM.ad\nEls sindicats de bombers, favorables al projecte de reestructuració però reivindiquen una llei per al cos\nEl 11/01/13 20:01\nTant l’Associació de Bombers d’Andorra (ABA) com el sindicat 118 veuen amb bons ulls el projecte de decret que els ha presentat la direcció de Bombers i que aquests dies està sotmès a votació. Torra, de l’ABA, ha manifestat el ple suport al projecte, i el 118 ha valorat positivament que ‘ens proposin el nostre futur en lloc d’imposar-lo’ i el seu president se n’ha mostrat favorable.\nL’Associació de Bombers d’Andorra (ABA) i el sindicat 118 han reivindicat aquest divendres, una vegada més, la llei de bombers. L’ABA ho ha fet després de manifestar el ‘suport al projecte de decret del Govern’ que preveu reestructurar el Cos de Bombers i que des de dijous la direcció està explicant als membres del cos i sotmetent-lo a votació. El 118 vol esperar a conèixer el resultat final de les votacions, tot i que el seu president, Juanjo Barrio, s’hi ha mostrat favorable. Aquest, a més, ha valorat com a ‘molt bo que d’entrada ens proposin el nostre futur en lloc d’imposar-lo’.\nJoan Torra, president de l’ABA, ha declarat que ‘el Cos de Bombers no es regula per decret, la reivindicació històrica és la llei i una llei que desenvolupi els seus reglaments’.\nEl president del sindicat 118 també ha dit que la llei és una de les reivindicacions que tenen des de fa molt temps. Però ha afegit un matís i és que esperen que el projecte s’adapti perfectament a una futura llei de bombers perquè creuen que ‘el camí és aquest, el de les especialitats i el de la gestió conjunta amb l’operatiu’.\nDes d’aquest dijous els bombers estan votant si accepten o no un projecte de reestructuració del cos que els ha presentat la direcció. Una de les opcions del projecte és l’augment en 220 de les hores ordinàries -de 1.780 a 2.000- sense retribució, cobrar les hores extra amb un augment del 35% respecte a les ordinàries -cosa que no passava fins ara-, retribuir els responsables d’àrees i subàrees, avançar en l’especialització, fer quatre dies de festa després d’un torn de 24 hores i quedar-se amb dues quinzenes de vacances en lloc de les quatre actuals. En el projecte també hi hauria una altra opció que passaria per ampliar l’horari laboral a 1.800 hores, a les quals caldria sumar-hi 80 hores extra retribuïdes un 35% més que l’hora ordinària. Dilluns se sabrà definitivament quin és el resultat de les votacions.\nNotícia Anterior: Els contraris a fer Carlemany per a vianants busquen ‘posicionar’ els escaldencs\nSegüent Notícia: Sangrà creu que l’entrada de Riberaygua permetrà que Martí ‘recuperi la política de proximitat’


BB CREAM FACIAL - Healthier cosmetics\nSi vareu estar atents a la nostra entrada sobre la crema base de roses en què elaboràvem una crema base que podia adaptar-se a múltiples combinacions…\nAquesta és una d’aquestes combinacions. A partir d’aquesta recepta de crema base facial que consta de:\n6 parts de hidrosol = aigua\n3 parts d’oli vegetal\n2 parts d’emulsionant\nAnem a elaborar la nostra crema base de maquillatge amb factor de protecció solar.\nI per a això partirem de la nostra base ja elaborada:\nBB CREAM FACIAL 7\nA la qual afegirem els pigments i el factor de protecció solar.\nCom a factor de protecció solar utilitzarem l’òxid de zinc, que com sabeu, és un protector solar mineral que ja hem utilitzat en una anterior entrada per elaborar la nostra recepta de crema protectora solar\nL’òxid de zinc és un pols de color blanc que podreu trobar fàcilment en qualsevol de les botigues en línia que us facilitem a la nostra pàgina de links interessants.\nA més, l’òxid de zinc té innombrables propietats per a la pell.\nI és que el zinc és un mineral essencial que es troba present en pràcticament totes les cèl·lules de l’organisme ja que participa activament en el seu desenvolupament, manteniment i reparació a través de la síntesi de col·lagen i de proteïnes. A més, en les cèl·lules de les diferents capes de la pell és un mineral necessari.\n-Com és un material absorbent, desodorant, i assecant és perfecte per tenir cura de la salut dels peus i evitar la mala olor d’aquests i altres afeccions, ja que evita la suor excessiva, la proliferació de bacteris i fongs i tanca els porus. Per a això existeixen productes específics que contenen aquest component i també és possible elaborar aquests pols de manera casolana.\n-De la mateixa manera, és molt efectiu per prevenir i evitar la suor excessiva i la mala olor a les aixelles, evitant també problemes secundaris per bacteris. Alguns desodorants comercials ho inclouen en la seva fórmula, també en desodorants i receptes de cosmètica natural.\nL’òxid de zinc també és molt aclamat entre els productes anti-edat per contribuir a la regeneració de la dermis i tenir un efecte antiarrugues, ajudant a millorar la seva elasticitat i fermesa. Així, es pot veure en productes per a un manteniment òptim de la dermis però també en alguns específics per tractar problemes com l’acne. A més, l’ús de l’òxid de zinc per aclarir la pell i treure les taques és també molt comú. Per tot això, veiem que aquest mineral és molt adequat per tenir cura de la nostra higiene personal.\n-És habitual que també trobem l’òxid de zinc en crema per a nadons. Doncs entre els beneficis per a la dermis que ens aporta és destacable la seva efectivitat per curar la dermatitis del bolquer.\nA la nostra recepta, l’utilitzarem en combinació amb els pigments, en aquest cas argila vermella, per a aclarir l’argila i aconseguir la tonalitat desitjada per a la nostra pell a més d’aportar propietats tractants a la nostra recepta i un factor de protecció solar.\nCom ja tenim la nostra crema preparada amb anterioritat, n’hi haurà prou amb que tornem a posar-la al bany maria i afegir-li l’argila combinada amb l’òxid de zinc a raó de:\nDues cullerades d’argila vermella\nPer una d’òxid de zinc\nI anirem remenant i comprovant la tonalitat a la cara interna del nostre braç (s’assembla més al color de la pell del nostre rostre) i afegint proporcionalment argila i zinc fins que aconseguim la tonalitat requerida per la nostra pell.\nBB CREAM FACIAL 8\nLa veritat és que, si ja teníeu la base preparada, el procediment és molt fàcil i n’hi haurà prou amb afegir els pigments fins aconseguir la tonalitat que busqueu.\nSi no és així, tampoc és molt més complicat començar des de zero. La crema base es prepara al bany maria amb una cera auto-emulsionant tipus olivem 1000 o cera lanette, oli i aigua batent bé fins que qualli i emulsione. En aquest moment li podem anar afegint el pigment sense deixar de batre per comprovar que la nostra crema espessa correctament.\nI ja està, així de senzill és preparar una crema base de maquillatge diari totalment natural i sense components nocius que qualsevol persona, fins i tot persones amb problemes de dermatitis, podrà utilitzar diàriament.\nBB CREAM FACIAL 9\nA la fi, hem decidit preparar una versió més fosca per a l’estiu que solem estar més bruns i una versió més clara i lleugera per utilitzar diàriament durant els dies hivernals.\nI el resultat final sobre la pell el podeu apreciar a través d’aquesta imatge sense retocar, és clar.\nBB CREAM FACIAL 10\nEspero que us haja semblat interessant. Si és així i voleu preparar la crema, deixeu-nos algun comentari.


Debat sobre l’origen abiòtic del petroli, promogut per Teresa Forcades, amb Ponència del Dr. Mariano Marzo, Catedràtic d’Estratigrafia de la UB | Col·lectiu CMES\nL’acte es va impulsar a petició de la germana Teresa Forcades, interessada en aprofundir a l’entorn d’aquest tema, i va ser el ponent Dr. Mariano Marzo, geòleg i Catedràtic d’Estratigrafia de la Universitat de Barcelona, considerat un dels principals experts a l’estat espanyol en reserves de petroli i de gas, qui va dur a terme la ponència juntament amb la intervenció del professor Danilo Anton, un referent de Forcades en les seves investigacions sobre l’origen abiòtic del petroli, que va entrar en directe via conferència des d’Uruguai. Per la seva part, el vicepresident del CMES, Ramon Sans, va oferir xifres indicatives de la viabilitat d’un sistema energètic més racional, que permeti fer front a l’actual escassetat de recursos.\nL’alt rigor científic de les aportacions dels ponents i de part del públic assistent va permetre extreure conclusions sòlides i contundents que es refermen en l’existència de l’origen abiòtic del petroli i en la convicció que no és possible la seva extracció amb la tecnologia actual o de les properes generacions. Igualment, els ponents van coincidir en el fet que, deixant de banda la procedència biòtica o abiòtica del petroli, la problemàtica de les emissions de CO2 i el creixent canvi climàtic segueixen estant a l’ordre del dia.\nA l’acte també hi van assistir l’abadessa de Sant Benet, Montserrat Viñas, socis del CMES i públic a títol individual.\nExtracte dels continguts de la ponència debat, per Jordi Pujol i Soler, secretari de CMES. Cliqueu aquí\nPrograma de la ponència-debat:\nBreu presentació de CMES (Col·lectiu per a un Nou Model Energètic i Social Sostenible) pel president de l’entitat, el Dr. Carles Riba.\nPregunta formulada per la germana Teresa Forcades.\nPonència “l’origen abiòtic del petroli” a càrrec del Dr. Geòleg Mariano Marzo, catedràtic de Recursos Energètics de la UB.\nPonència “l’origen abiòtic del petroli” a càrrec del Pr. Danilo Anton Giudice, geòleg uruguaià, especialitzat en Geomorfologia. (teleconferència).\nTancament de l’acte pel vicepresident de CMES, el Sr. Ramon Sans, amb prèvia exposició del nou enfocament de solucions energètiques possibles que cal instaurar de forma immediata.\nAquesta entrada s'ha publicat dins de Energies Fòssils, Origen del petroli i s'ha etiquetat en cmes, Danilo Anton Giudice, Mariano Marzo, origen abiòtic petroli, petroli, Teresa Forcades per cmescollective. Afegeix a les adreces d'interès l'enllaç permanent.


El poder destructiu de les memes\nEn el context digital, diem meme a qualsevol tipus de contingut, com un vídeo, una foto o un text, que es difon de forma massiva -es fa viral- a través de les xarxes socials i les aplicacions de missatgeria instantània com WhatsApp. Pot ser un acudit, una reflexió, una crítica política o ideològica, o una crida als sentiments, per exemple, amb fins solidaris (mostrant la situació d'éssers o col·lectius que pateixen) o evocant la nostàlgia. La meme pot anar passant d'un usuari a un altre com una còpia exacta de l'original, però també pot evolucionar. La mutació pot afectar el significat o l'estructura, i pot ser degut a la casualitat (per exemple, al republicar una imatge aquesta queda tallada), o bé se li poden afegir elements pel camí de manera deliberada.\nUn dels memes més populars d'Internet @ep\nEl concepte de meme va néixer abans de l'era digital, en concret, el 1976, quan l'escriptor Richard Dawkins ho introdueix en el seu llibre The Selfish Gene. La seva teoria parteix de la idea que a l'igual que els gens són capaços de fer rèpliques de si mateixos, les cultures humanes fan el mateix. Per Dawkins la transmissió cultural segueix els principis de l'evolució darwiniana a l'igual que els gens, contemplant una evolució gradual després de grans períodes de temps. L'autor va definir aquesta rèplica cultural com meme, apocopant la paraula grega mimeme, que significa "cosa imitada". Posteriorment, altres autors segueixen aprofundint en el tema, i el 1983 Douglas Hofstadter encunya el terme memètica (en paral·lel a la paraula genètica) per referir-se a l'estudi de la influència de la meme en la cultura.\nLa primera al·lusió a les memes en l'àmbit d'internet apareix en 1994 en un article de la revista Wired signat per Mike Godwin. Aquest va identificar a principis dels 90 en l'activitat dels grups de discussió, com Usenet, the Well o misc.legal, freqüents al·lusions al nazisme i a Hitler en les contribucions de molts interlocutors per desqualificar les d'un altre. Per Godwin això era un clar exemple de meme. El poder viral d'aquest format comença a fer-se patent a mitjans de la dècada, però no és fins a 2006 en què comença a associar-se la seva capacitat d'influència social amb la seva eficàcia en una situació de guerra, entre grups d'experts propers al Govern dels Estats Units , en concret, en el si de l'Agència de Projectes d'Investigació Avançats de Defensa (DARPA).\nLa percepció que les memes podien convertir-se en armes per condicionar l'opinió pública va arribar a fer-se tan patent que el 2011 el doctor Robert Finkelstein va proposar la creació d'un nou departament dins de l'exèrcit nord-americà dedicat especialment a aquest aspecte, l'anomenat Meme Control Center. Finkelstein va advertir al Govern del potencialment nociu que pot ser el rumor, el missatge popularment conegut com boca a boca, doncs la veritat que pugui contenir es pot veure distorsionada de tres maneres: deixant fora detalls que ajuden a entendre el veritable significat del que es transmet, traient-li punta a la història especificant i ressaltant els detalls que interessen, i alterant, de manera que adquireixi sentit per a aquells que van a disseminar el missatge.\nSeguint l'estela de la proposta de Finkelstein va néixer un programa, presentat públicament el juliol de 2011, que va ser batejat com SMISC, sigles que responen a Social Media in Strategic Communications. Cal subratllar que les xarxes socials de l'època encara caminaven en bolquers; Facebook comptava amb 750 milions d'usuaris enfront dels més de 2 600 milions de 2019, i Instagram tenia 5 milions llavors, mentre que ara ja ha superat els 1 000 milions. Amb tot, ja a principis de la dècada es va poder intuir la capil·laritat que arribaria a tenir la difusió de memes a través de mitjans socials.\nEl SMISC reposa sobre quatre objectius:\n1. Detectar, classificar, mesurar i monitorar la formació, el desenvolupament i la difusió d'idees i conceptes (memes), i també dels missatges i la misinformació enganyosa.\n2. Reconèixer les estructures de campanyes de persuasió i operacions d'influència a través de les plataformes de mitjans socials i de les comunitats.\n3. Identificar els participants i els efectes buscats de les campanyes de persuasió.\n4. Contrainformació per frenar i contrarestar els missatges de les operacions detectades de l'adversari.\nSembla clar que les guerres de segle XXI adquireixen una nova dimensió a les pantalles ia les nostres ments. Els conflictes que vénen utilitzaran propaganda a través de les xarxes, així com accions digitals d'engany, per distorsionar la percepció de la realitat de l'enemic i manipular l'opinió pública.\nUna operació militar basada en memes podria comprendre els següents elements o fases:\n- Robatori de metadades dels blancs (persones i col·lectius) de l'acció.\n- Ús d'aquests metadades per a la generació de perfils psicogràfics d'aquests objectius per detectar les seves vulnerabilitats.\n- A través de programari basat en intel·ligència artificial es creen les peces d'àudio i de vídeo.\n- Les memes són distribuïdes a través de les xarxes per mitjà d'exèrcits de robots.\n- Els sistemes intel·ligents basats en l'aprenentatge automàtic identifiquen aquelles persones més susceptibles -en funció de la seva perfil- de compartir les memes.\n- La desinformació va a pler per la societat, erosionant la confiança de la societat en les institucions, i, si escau, provocant revoltes.


L’arquitecte Daniel Milà, nou gerent d’Espimsa | Notícies TGN - Notícies de Tarragona Diari Digital\nL’arquitecte Daniel Milà, nou gerent d’Espimsa\nÉs tècnic municipal des de 2010 i va ser el supervisor de les obres del Mercat Central\nEl consell d’administració de l’Empresa de Serveis i Promocions d’Iniciatives Municipals S.A., ESPIMSA, ha nomenat Daniel Milà Zaragoza com a nou gerent de l’empresa pública. Milà ha estat seleccionat, d’entre quatre finalistes, després de superar un procés selectiu on s’han valorat els mèrits professionals, un pla estratègic de mercats i mercadets i una entrevista personal tenint en compte les capacitats de lideratge, planificació, organització, supervisió tècnica i logística, comunicació i sensibilització social i mediambiental.\nEl 2015, Milà s’incorpora a l’empresa municipal ESPIMSA com a supervisor, coordinant les adaptacions de les diferents parades del Mercat Central, donant suport a les implantacions dels plans d’autoprotecció i oferint suport tècnic en els mercats, mercadets i fires. Des de maig de 2018 Dani Milà és el cap de manteniment dels mercats, mercats ambulants i fires d’ESPIMSA i treballa molt vinculat a l’àrea de relació i gestió amb els diferents clients de l’empresa.\nEl president d’ESPIMSA, Dídac Nadal, ha considerat que el nou gerent «no només és una persona que coneix perfectament l’empresa sinó que el pla estratègic sobre mercats i mercadets que va presentar és pràcticament una tesi doctoral. Durant la fase d’entrevistes personals va demostrar que sap llegir les necessitats de l’empresa ja que, més enllà de parlar del Mercat Central, va fixar l’atenció en Bonavista i Torreforta, dos punts que han de ser prioritaris».\nPer la seva banda, després del seu nomenament Milà ha dit que “assumir la gerència d’ESPIMSA és un repte. Tenim molta feina a fer i objectius per assolir. Una de les prioritats ha de ser convertir el mercat ambulant de Bonavista en un centre de referència del sector i solucionar de manera urgent i definitiva la problemàtica dels residus. De la mateixa manera, treballarem per revitalitzar el Mercat de Torreforta i convertir-lo en un eix dinamitzador de la vida social del barri. També al Mercat Central tenim grans fites, com dotar d’ombra, zones verdes i bancs la plaça Corsini, consolidar-lo com un punt neuràlgic de la ciutat iconvertir-lo en un referent en matèria de reciclatge i gestió de residus. ESPIMSA ha de defensar els valors de sostenibilitat, integració comercial, responsabilitat i salubritat en el lideratge de mercats, mercadets i fires».


IB3 | Espanya vol ser pionera en l’ús del passaport Covid europeu\nPortada > economia > Espanya vol ser pionera en l’ús del passaport Covid europeu\nEspanya vol ser pionera en l’ús del passaport Covid europeu\nLa ministra de Turisme, Reyes Maroto, ha explicat que encara no se sap quan i on començarà el pla pilot, però no ha descartat que les Balears hi estiguin incloses\nEspanya durà a terme un projecte pilot, pioner a Europa, per provar el funcionament del certificat o passaport Covid, en el qual treballa la Unió Europea. Així ho ha anunciat la ministra d’Indústria, Comerç i Turisme, Reyes Maroto, durant les jornades Solytur organitzades per l’Aliança per a l’Excel·lència Turística, Exceltur. Maroto ha explicat que encara no se sap quan i on començarà el pla pilot, però no ha descartat que les Balears hi estiguin incloses.\nExceltur explica que és imprescindible que es posi en funcionament el passaport sanitari. També insisteix a reclamar un pla d’ajudes directes, augmentar el ritme de vacunació i allargar els ERTOs fins a final d’enguany.\nEl president d’Exceltur, Gabriel Escarrer, demana un pacte de tots els grups polítics entorn d’una llei de turisme que quedi protegida davant els canvis de Govern. Escarrer ha assegurat que dependrà d’un pla de rescat i els fons europeus que Espanya torni a ser la destinació turística més competitiva del món.\nA més, durant les jornades, els municipis turístics han reclamat cogestionar els fons ‘next generation’ europeus. Els batles d’Adeje, Benidorm, Calviá, Lloret de Mar, Marbella, Torremolinos i Salou, que representen més d’un 20% de la capacitat hotelera i de l’ús del sector han coincidit a demanar un augment de la participació dels ajuntaments en els ingressos per IVA que genera l’activitat turística en les seves localitats.\nEl sector, per part seva, ha coincidit que els fons europeus han d’invertir-se en la transformació dels actius turístics, especialment els destins pioners, per a configurar un teixit més modern, al mateix temps que urgeixen a agilitar els tràmits administratius per a aixecar els negocis turístics.\nL’aliança turística Exceltur ha demanat una actitud “més respectuosa, decidida i urgent” del Ministeri d’Economia cap al sector, per al qual el govern espanyol ha de dissenyar un programa potent d’ajudes que filtri fins a les petites i mitjanes empreses, que són les que tenen més dificultats.\nEn total l'ERO afectarà un màxim de 163 treballadors a tot Espanya\nSegons AVIBA, l'Executiu podria fer una bestreta una vegada que s'hagi presentat tota la documentació de les ajudes


Page 1049 - Biblia Català TBS\nràboles, van comprendre que parlava d’ells.\n46 I cercaven d’agafar-lo, però van tenir por de les multituds, perquè el tenien per profeta.\nMateu 21, 22\n14 Perquè molts són cridats, però pocs elegits.\n15 Llavors els fariseus van marxar i tingueren un consell sobre com poder-lo atrapar en alguna paraula. 16 I li van enviar els deixebles d’ells amb els herodians i li digueren: Mestre, sabem que ets veraç i ense- nyes el camí de Déu en veritat, i no tens parcialitat vers ningú, perquè no mires l’aparença dels homes.\n17 Digues-nos, doncs, què et sem- bla: ¿És lícit de donar tribut al Cèsar, o no?\n18 Però Jesús, que coneixia la seva malícia, digué: Per què em poseu a prova, hipòcrites?\n19 Mostreu-me la moneda del tribut. I li van presentar un denari.\n20 I els diu: De qui és aquesta  gura i la inscripció?\n21 Li diuen: Del Cèsar. Llavors els diu: Doncs, torneu al Cèsar el que és delCèsar,iaDéuelqueésdeDéu. 22 I en escoltar això, es van admirar; i el van deixar i se’n van anar.\n23 Aquell dia van venir a ell uns saduceus, els quals diuen que no hi ha resurrecció, i li van preguntar,\n24 dient: Mestre, Moisès digué: Si algú mor sense tenir  lls, el seu germà es casarà amb l’esposa d’ell i donarà descendència al seu germà. 25 I hi havia entre nosaltres set ger- mans. I el primer es va casar i com que va morir sense tenir descen- dència, deixà la seva muller al seu germà.\n26 Igualment va passar amb el segon, i el tercer,  ns al setè.\n27 I després de tots va morir també la dona.\n28 En la resurrecció, doncs, ¿de quin dels set serà la muller? Perquè tots la van tenir.\n29 Jesús respongué i els digué: Aneu errats perquè no coneixeu les Escriptures i el poder de Déu.\n2 El regne dels cels és semblant a un rei que va fer unes bodes per al seu  ll.\n3 I va enviar els seus servents a cridar els convidats a les bodes, però no van voler venir.\n4 Va tornar a enviar uns altres ser- vents, dient: Digueu als convidats: Heus aquí, he preparat el meu ban- quet, ja han matat els meus vedells i els animals d’engreix, i tot és a punt. Veniu a les bodes.\n5 Peròellsnoenvanfercas,ise n’anaren: l’un al seu camp i l’altre al seu negoci;\n6 i els altres van agafar els seus ser- vents, els van ultratjar i els van matar. 7 Iquanelreihovasentir,esva enutjar i va enviar els seus exèrcits i va destruir aquells homicides i va incendiar llur ciutat.\n8 Llavors diu als seus servents: La boda ja està preparada, però els con- vidats no n’eren dignes.\n9 Aneu, doncs, als creuaments de camins i convideu a les bodes tots els qui trobeu.\n10 I aquells servents van sortir als camins i van aplegar tots els qui van trobar, dolents i bons; i la boda es va omplir de comensals.\n11 I el rei va entrar a veure els co- mensals i va veure allà un home que no duia vestit de boda,\n12 i li diu: Amic, ¿com has entrat aquí sense vestit de boda? I aquell va callar.\n13 Llavors el rei digué als servents: Emporteu-vos-el lligat de peus i mans, i llanceu-lo a la fosca de fora: allà serà el plor i el cruixit de les dents.\n22:13 Mt 8:12; 25:30; Lc 13:28 22:15 Mc 12:13-37\nI Jesús va respondre i els parlà\nnovament en paràboles, dient:


Albergínies, perquè és estiu. Espai Can Mir - Espai Can Mir\nDes d’una escalivada, una samfaina, l’exòtica mussaka, o simplement a la planxa, l’albergínia és sens dubte la reina de la cuina a l’estiu. Combina amb tota mena de sabors, és refrescant i diürètica, té un alt percentatge d’aigua i aporta moltíssims nutrients i minerals.\nL’hort de Can Mir està esplèndid, a la collita de tomàquets ara afegim la de pebrots i albergínies i ens hem de posar a la cuina per aprofitar tota aquesta abundància. Avui triem l’albergínia per fer-ne diversos preparats, sobretot escalivada que conservarem per poder-la fer servir durant la resta de l’any. I és tan fàcil fer-ne, només cal posar la safata del forn ben plena d’albergínies i pebrots, untats amb una mica d’oli, coure’ls fins que estiguin tovets, deixar-los refredar dins d’una cassola tapada i pelar-los quan siguin freds. Si ho volem conservar, podem posar l’albergínia escalivada en pots i al bany maria, o congelar-la en porcions.\nUn viatge des de l’Índia\nL’albergínia es present a la cuina de tota la Mediterrània, la seva procedència però és més llunyana i s’ubica a l’Índia des d’on va arribar a les nostres contrades cap el segle XIV. Els mesos de juliol i agost són quan hi ha més varietats locals i les més habituals són la morada i la ratllada.\nEs pot sembrar o trasplantar a partir d’abril i maig, ja que no creix si no fa calor. Requereix moltes hores de sol directe. És millor podar-la i potser caldrà posar-li un tutor. Dos o tres mesos després es pot començar a collir. L’albergínia ha d’estar una mica tova, abans que madurin les llavors.\nUn bon aliment, perfecte per l’estiu\nQuant a nutrients, l’albergínia és aigua en un 92% i té un contingut baix en proteïnes (1,3 g), hidrats de carboni (5,5 g) i pràcticament no té greix (0,2 g). Conté una quantitat mitjana de fibra (2 g), i aporta minerals magnesi (12 mg), potassi (220 mg) i fòsfor (15 mg), també vitamines del grup A, B, C i E. Proporciona molt poques calories, (29 kcal). A la pell és on hi ha bona part dels nutrients. S’ha de menjar sempre cuita, en cru no és recomanable pel contingut en solanina.\nAquí teniu una idea senzilla per gaudir de l’hortalissa de l’estiu.\nTires d’albergínia amb feta\nUna llenca gruixuda de formatge feta\nTallem l’albergínia a làmines finetes i les fregim en l’oli d’oliva ben calent. Les deixem reposar damunt de paper de cuina per a que deixin anar l’oli sobrer.\nTallem el formatge feta a rectangles i els emboliquem amb les tires d’albergínia. Servim.


"El comportamiento modélico de Messi tenía que contar" - Esports COPE - COPE\nA l'Esports COPE de dimarts la sanció de dos partits pel capità del Barça, les llàgrimes d'Eder Sarabia i entrevista al jugador del Cornellá Borja García.\nTiempo de lectura: 1' 19 ene 2021 - 16:09\nAquest dimarts us expliquem que el Barça presentarà recurs a Apel·lació després que Competició ha imposat una sanció de dos partits a Leo Messi per la seva expulsió a la Supercopa. Informa Isaac Fouto que no hi haurà reducció perquè la sanció és la mínima.\nTambé analitzem les paraules d'Eder Sarabia en la seva presentació amb el FC Andorra, sobre la seva relació amb Messi i amb record emocionat per Quique Setién. Iván Álvarez ens analitza aquest canvi d'entrenador quan l'equip anava segon a la classificació.\nUs informem de la decisió de la Generalitat de permetre el vot per correu, fet que permetrà que les eleccions a la presidència del FC Barcelona puguin comptar amb aquest sistema el 7 de març, però no amb el vot electrònic.\nAl 'Debat Esports COPE' Tomás Guasch i Emilio Pérez de Rozas pentinen l'actualitat blaugrana amb la seva personalitat particular.\nEscoltem les paraules del jugador del RCD Espanyol Leandro Cabrera en roda de premsa, les declaracions de la tennista Paula Badosa confinada a Melbourne i analitzem el possible acord de Thomas Heurtel amb el Real Madrid.


PressReader - El Periódico de Catalunya [Català]: 2018-10-14 - Valls i la circulació de les elits\nValls i la circulació de les elits\nL’ex primer ministre francès representa aquesta minoria amb visió global i voluntat de conciliar interessos\nEl Periódico de Catalunya [Català] - 2018-10-14 - Opinió - ASTRID Barrio Professora de Ciència Política (UV).\nLa decisió de Manuel Valls –ex primer ministre francès, exministre de l’Interior, exalcalde d’Évry i ara també exdiputat a l’Assemblea Nacional i exregidor de la mateixa ciutat– de ser candidat a l’alcaldia de Barcelona, la seva ciutat de naixement, ha suscitat dues menes de reaccions, unes de molt crítiques i unes altres de molt entusiastes.\nEls crítics, emparant-se amb el declivi del seu protagonisme a França, han censurat la seva decisió titllantla d’oportunista. Efectivament, va perdre les primàries socialistes i no va aconseguir ser candidat a la presidència de la República, però abans havia ostentat les més altes responsabilitats al país veí, per la qual cosa considerar la seva carrera política a França un fracàs és faltar a la veritat.\nSe li retreu també que a vuit mesos de les eleccions no té projecte per a Barcelona i, vinculat a això, se li ha retret la seva condició, fins ara, de no resident a la ciutat, de la qual cosa es derivaria un escàs coneixement de la realitat barcelonina. Darrere d’aquesta crítica és subjacent la falsa assumpció que el fet de viure en un municipi aporta coneixement sobre els seus problemes que s’han d’adquirir per osmosi. Però el ressenyable d’aquesta crítica és que en el fons reexpedeix la difícil qüestió sobre qui està capacitat per exercir càrrecs públics: si en virtut del principi de representació qualsevol persona que no estigui privada del dret de sufragi passiu, amb independència dels seus coneixements o capacitacions, o si només aquells amb coneixements específics i altament capacitats, fet que redueix molt les opcions disponibles. En aquest cas, es desvirtua l’esmentat principi de representació i és substituït pel principi capacitari, en el cas del qual Valls, i en contra de les crítiques a les quals se’l sotmet, estaria situat en molt bona posició respecte a altres candidats per la seva experiència prèvia acumulada, inclosa la d’alcalde. EN UN SENTIT\noposat radicalment, els entusiastes afirmen precisament que el fet que una persona amb la trajectòria de Valls decideixi presentar-se a l’alcaldia de Barcelona és una bona notícia. Argumenten que és una oportunitat perquè la ciutat disposi d’un gestor solvent, d’un bon coneixedor dels problemes globals i d’un lideratge internacionalment reconegut, que ajudi, segons la seva opinió, a tornar a situar Barcelona al mapa mundial. En aquest sentit, el seu recorregut previ, més que com un hàndicap és vist com una fortalesa de la qual no poden fer gala tots els candidats.\nL’altre gran argument que s’ha esgrimit en favor de Valls per part de sectors cansats de la dinàmica política a la qual ha conduït el procés és que la seva irrupció pot contribuir a desprocessar les eleccions locals i a situar la política municipal entorn dels seus problemes particulars.\nPerò més enllà de la dinàmica local, no es pot perdre de vista que les eleccions tindran lloc el mateix dia que les eleccions al Parlament Europeu, en les quals s’enfrontaran les grans opcions polítiques del nostre temps: els defensors de la democràcia liberal i els que, amb pràctiques il·liberals, populistes de diferent signe, l’amenacen. I no havent-se aprovat encara la possibilitat d’elaborar llistes transnacionals de cara a les eleccions del 2019 –una idea impulsada per Emmanuel Macron, que no ha prosperat per l’oposició del PPE–, l’espai de competència política amb un demos (comunitat d’electors) més europeïtzat no és l’europeu sinó el municipal, ja que és allà on els europeus gaudeixen de dret de sufragi actiu i passiu. Per això, la iniciativa de Valls no té res d’anormal. El que fa singular la seva candidatura és que, pel seu bagatge, constitueix un primer i formidable exemple, amb permís de Vilfredo Pareto, de circulació de les elits a nivell europeu que pot servir de precedent.\nLa construcció d’Europa com un espai polític no solament pot basar-se en l’existència d’unes institucions i polítiques comunes, en la celebració d’eleccions simultànies al Parlament Europeu i en la reciprocitat a l’exercici dels drets de sufragi a nivell local. Passa també perquè, igual com hi ha lliure circulació de ciutadans, hi hagi lliure circulació d’elits polítiques i que aquestes es puguin presentar en els diferents nivells de Govern a Europa.\nValls no és el candidat de les elits, és elit, aquesta minoria amb visió global, responsable, amb voluntat de conciliar interessos i acostumada a prendre decisions i a assumir-ne els costos. Aquell segment de la societat tan injust i demagògicament injuriat en temps del populisme, però tan necessari, que en comptes de menysprear caldria començar a reivindicar.\nEl seu pas endavant ha suscitat dues menes de reaccions: molt crítiques o molt entusiastes


Arremendats: Prèvia: CE Sabadell - Cerdanyola FC\nLes arlequinades arriben a aquest derbi amb la moral molt alta, situades en quarta plaça de la classificació, cimentada en els 11 punts que té, aconseguits en tres victòries, dos empats i una derrota, sumant 17 gols i havent encaixat set, sent el segon equip més golejador del grup. Per la seva banda, les verd-i-blanques estan col·locades en segona posició, després de sumar 16 punts, amb cinc victòries i un empat, desconeixent encara la derrota. A més, sumen ja 16 gols a favor i son actualment l'equip menys golejat de la categoria, havent encaixat sols 3 gols.\nEn el terreny individual, Núria Serra amb cinc gols en cinc partits, és la màxima golejadora de les visitants, amb Mònica Brañas que ha marcat quatre en sis jugats, Vane Quesada i Flor de Luna, amb tres dianes en sis encontres, son el perill en atac. Per les locals, Sandra Sáez amb cinc gols en sis encontres i Debo amb tres en els sis partits que ha disputat, son les màximes referències en atac, amb una plantilla que reparteix força els gols i que té molt bones arribades des de segona línia.\nCopa Catalunya 2013, 3era Ronda: CE Sabadell - Cerdanyola FC 4-1


El tractament avançat dels residus orgànics a la metròpolis de Barcelona compleix 25 anys - Àrea Metropolitana de Barcelona\nEl tractament avançat dels residus orgànics a la metròpoli...\nEl tractament avançat dels residus orgànics a la metròpolis de Barcelona compleix 25 anys\n13.11.21 | Tema: Residus\nLa planta de compostatge de Torrelles de Llobregat, gestionada per l'AMB, va ser la primera del seu tipus a tot Catalunya. El 2020 va obtenir el primer certificat de tot l'Estat que acredita una qualitat superior del compost que genera. El tractament de la matèria orgànica és un dels eixos centrals del PREMET25, que preveu la construcció de plantes especialitzades en aquesta fracció\nPlanta de Compstatg de Torrelles | AMB\nAvui, 13 de novembre, l'AMB ha celebrat, juntament amb l'Agència de Residus de Catalunya i l'Ajuntament de Torrelles de Llobregat, el 25è aniversari de la planta de compostatge situada en aquest municipi.\nLa instal·lació, posada en marxa l'any 1996 i gestionada per l'AMB, és la primera d'aquest tipus a Catalunya. A la planta s'hi tracten els residus municipals de Torrelles de Llobregat, Sant Vicenç dels Horts, Corbera de Llobregat, Molins de Rei, Santa Coloma de Cervelló, Begues i Barcelona (barri de Sarrià), així com una part dels residus orgànics de Mercabarna. La qualitat de la fracció orgànica que hi arriba és elevada des de l'origen, perquè en bona part procedeix de la recollida selectiva porta a porta, com en el cas del municipi de Torrelles de Llobregat i del barri de Sarrià de Barcelona.\nDurant la visita a la planta d'aquest matí, Eloi Badia, vicepresident d'Ecologia de l'AMB, ha declarat que: "Malgrat les dificultats inicials, hem d'agrair els esforços i el compromís de persones i entitats de la societat civil i els consensos polítics de tots aquests anys que han fet possible instal·lacions pioneres com aquesta en el tractament de residus". I ha afegit: "Torrelles de Llobregat ha estat durant molts anys un dels municipis capdavanters de Catalunya pel que fa a resultats de recollida selectiva gràcies a l'aplicació del residu mínim".\nCompost de qualitat superior\nEl passat 2020, la planta de compostatge de Torrelles de Llobregat va obtenir la certificació de "compost apte per a agricultura ecològica", que certifica que el producte resultant de la gestió dels residus orgànics que es fa en aquesta planta és de qualitat superior i pot utilitzar-se per a aquest tipus de conreus, així com en jardins i arbrat de l'espai públic.\nÉs la primera vegada que un compost obtingut de la matèria orgànica dels residus municipals assoleix aquesta distinció de qualitat a Catalunya i a tot l'Estat espanyol.\nAquest certificat, atorgat per l'empresa CAAE, i que està controlat per la norma UNE 142500, es va aconseguir gràcies a la remodelació que l'AMB va dur a terme en aquesta planta l'any 2016. En aquella ocasió, s'hi va instal·lar un sistema que, des de la base on es dipositen els residus, injecta la quantitat d'aire justa perquè la matèria orgànica es descompongui de manera òptima. Alhora, el sistema minimitza les males olors que es produeixen en aquest tipus d'instal·lacions.\nLa planta té capacitat per tractar 4.500 tones/any de residus orgànics municipals. Una vegada completat el procés de compostatge, durant el qual es redueix una gran quantitat de la massa (corresponent a l'aigua i als residus impropis), el compost resultant suposa un 10 % del pes dels residus que han entrat a tractament i és del tot apte per a l'agricultura ecològica.\nLA IMPORTÀNCIA DE LA FRACCIÓ ORGÀNICA\nEl nou model de gestió de residus, que està sent impulsat per l'AMB per mitjà del Programa metropolità de prevenció i gestió de recursos i residus municipals 2019-2025 (PREMET25) situa en una posició central la correcta separació i tractament de la fracció orgànica, ja que és una de les que té més potencial per convertir-se en recurs i una de les que actualment se separa pitjor de manera selectiva.\nAixí, el nou paradigma afavorirà l'abandonament progressiu del sistema actual, basat en els ecoparcs, la incineració i els dipòsits controlats, i preveu la construcció de plantes tecnològicament més avançades i especialitzades en el tractament de la fracció orgànica, com el futur Centre de Producció de Biofertilitzants i Adobs, que segons la planificació actual, estarà enllestit el 2024.\nEl certificat atorgat a la planta de compostatge de Torrelles de Llobregat també és un pas més en els esforços de l'AMB per impulsar una agricultura sostenible, ecològica i de proximitat, un element central en el sistema alimentari metropolità. Aquests esforços es veuen representats en la capitalitat alimentària 2021, que ha recaigut en Barcelona i la seva àrea metropolitana.\nLes diferents iniciatives de l'AMB en aquest camp es poden consultar al blog sobre alimentació metropolitana.


Sense fruir de l'estipendi: de juny 2009\n"El Vallès sense el Quart Cinturó"\nPer a tots aquells que no vau poder ser presents aquest passat diumenge a Santa Justa, aquí al costat teniu el magnífic manifest que vaig tenir l'honor i el goig de llegir a la concurrència.\nPublicat per Roger a les 17:11:00 2 que hi diuen la seva\nI demà, a Santa Justa!\nDemà diumenge, 14 de juny, totes aquelles i tots aquells que fa més d'una dècada que diem que no, ho tornarem a fer en l'aplec contra el Quart Cinturó que es farà a l'ermita de Santa Justa a partir de les 12 h del migdia, perquè volem la preservació dels nostres espais agrícoles i naturals, un ús racional dels sitemes de transport, perquè no volem obres faraòniques ni excuses per continuar urbanitzant el territori i malmetre'l encara més. I perquè en poden dir com vulguin: sigui Quart Cinturó o Ronda del Vallès, el mal és el mateix.\nPerquè ens estimem el Vallès i defensem la terra:\nPublicat per Roger a les 20:40:00 0 que hi diuen la seva\nIniciativa Internacionalista, la candidatura irritant\nHi ha moltes raons per votar Iniciativa Internacionalista: per defecar sobre l'antidemocràtica Llei de partits, per fotre una puntada de peu a la pebrotera del capital, per veure en Josep Garganté a Europa, per regalar un bona bofetada a Espanya... Moltes.\nAvui he anat a Granollers, a la presentació de la candidatura al Vallès Oriental que es feia a l'Anònims i la sensació és prou bona amb la gent que s'arrossega, a Granollers i a tots els actes que també s'han fet arreu dels Països Catalans del sud de l'Albera. Una de les raons que em durà aquest diumenge a votar II-SP és, també, que es tracta de l'única candidatura rupturista amb certes garanties d'obtenir representació al Parlament d'Estrasburg.\nAra, per si me'n quedava algun dubte, l'escriptor de Xàtiva Toni Cucarella m'ha acabat de convèncer amb els arguments que presenta al seu blog: Votar per fotre.\nPublicat per Roger a les 0:09:00 1 que hi diuen la seva\nPetit experiment quotidià\nLa cosa consisteix en viure en allò que en diuen l'àrea metropolitana de Barcelona (alguns pobles ja no som tals; fins i tot ens obvien la comarca: som àrea metropolitana, d'influència, o del que sigui, però de Barcelona). Situats, suposem doncs, a la impersonal comarca del Vallès Oriental, gris i funcional (eufemisme de lletja, és clar) mercès a la fesomia de les seves viles, tot salvant el Montseny i llur comarca natural, situats aquí, deia, procedim a proclamar festa local a Barcelona, sense que cap autoritat cosmopolita barcelonina se m'enutgi, per això de local, vull dir.\nDoncs bé, situats al Vallès en un dia de festa local a Barcelona (i altres pobles i ciutats del voltant), ja podem entendre una mica més la constel·lació de pobles-dormitori construïts amb paciència, especulació i mal gust a parts iguals des del tardofranquisme i al llarg de la pseudodemocràcia espanyola. Ja podem entendre una mica més la seva idiosincràsia: placidesa matinal a les carreteres i moviment diürn inhabitual en els pobles en qüestió amb descoberta de places i carrers inclosa per part dels sorpresos parroquians a temps parcial, que li ignoraven vida i ritme propis a la vila on dormen i van al bar de la cantonada.\nAquest és el paisatge que, amb més o menys intensitat, ofereix el dia de la Pasqua Granada als pobles de la Vall del Tenes, un paisatge com el de qualsevol altre dia en què la capital de no se sap ben bé què decideix donar festa als seus fills i filles: als qui hi viuen, als qui n'han marxat i als qui n'han estat expulsats.\nPublicat per Roger a les 13:54:00 0 que hi diuen la seva\nEtiquetes: Coses meves, territori\nIniciativa Internacionalista, la candidatura irrit...


Despertem Tarragona! | Diari de Tarragona\nL´administració socialista ha fet de Tarragona una ciutat de perfil baix\n24/04/2015 20:00 | Actualizado a 22/05/2017 23:27\nHi ha una definició del que està succeint a Tarragona, degut bàsicament a la inacció de l’equip de govern socialista, que de tan encertada que és em dol l’ànima només d’escoltar-la. I és aquella que relaciona la nostra Capital amb la protagonista del conte de la Bella Dorment.\nCom s’entén que tenint tots els asos a la mà Tarragona s’hagi vist abandonada a aquesta barreja de deixadesa i somnolència, propiciada des de la Plaça Font, i que sembla envair-ho tot?\nInfraestructures tercermundistes, manca d’ambició i capacitat d’influència, projectes sense pressupost creïble, obres de mai acabar, qüestionat encaix territorial, menysteniment de les administracions estatals, gestió ineficient, manca de promoció econòmica, inexistència d’un pla estratègic de ciutat a futur, desconnexió amb les necessitats reals dels ciutadans, tots,... la llista fa feredat!). És com si als tarragonins ens haguessin anul·lat la voluntat d’aspirar a un futur millor, de lluitar per allò que creiem just, d’anar endavant... en definitiva, de progressar.\nHem estat anestesiats per l’administració socialista, que ha emprat la seva incapacitat, primer, i la crisi, després, com a coartades per fer de Tarragona una ciutat de perfil baix, que no aspira a res perquè no es planteja res de cara i ulls. I on en aquests darrers anys els coloms no només han volat pels carrers i avingudes, sinó que ens els han fet volar per on han volgut...\nDoncs bé, això s’ha acabat. Ja és hora que la Bella Dorment desperti. I us asseguro que a partir del 24 de maig la nostra ciutat serà més bella que mai, però de dorment no en tindrà res. Ens arremangarem, recuperarem el temps perdut i ens posarem a endreçar i a treballar de valent per fer de Tarragona una ciutat capdavantera i modèlica de la qual els tarragonins, tots, ens sentim plenament orgullosos. De tot això, però el que és encara més important: de com ho farem i amb qui ho farem, us en vull parlar el pròxim dilluns, 27 d’abril, a les 20 hores, al Teatre Metropol, en una conferència de ciutat, en què m’acompanyaran els homes i dones que tenen davant seu aquest il·lusionant repte i on tindré l’honor de gaudir d’un presentador de luxe: l’advocat i enamorat de Tarragona, Antoni Vives. Us hi espero. Despertem Tarragona!


L’alcalde de Badalona, Xavier Garcia Albiol, i la regidora de l’Àrea de Projecció de Ciutat, Comunicació i Turisme, Rosa del Amo, han presentat avui en roda de premsa els resultats de l’enquesta sociopolítica de Badalona de l’any 2020. Més del 95% dels enquestats han reconegut sentir-se molt o bastant preocupats per la crisi econòmica que vindrà. No obstant això, a la pregunta sobre si creu que Badalona millorarà en els pròxims 5 anys, una majoria de prop del 51% dels enquestats confia en el futur de la ciutat, davant d’un 26% que creu que continuarà igual i un 12% que considera que empitjorarà.\nA la pregunta sobre l’evolució de l’estat de Badalona en els darrers 5 anys, només un 20% percep que Badalona ha millorat, un 32% la veu igual i prop d’un 45% assenyala que s’ha empitjorat.\nEntre els resultats destaca que el 79,5 dels enquestats se senten molt o bastant satisfets de viure a Badalona, una satisfacció que creix més de 8 punts respecte a l’any anterior.\nPel que respecta als principals problemes de Badalona, l’enquesta reflecteix, com en edicions anteriors, la seguretat ciutadana (28,8%) i la neteja (12,3%) com els elements més destacats. Igual succeeix en els aspectes més valorats de Badalona, on repeteixen el mar i la ubicació, amb prop de 60%; els espais públics (40,7%) i la qualitat de vida i la gent (24,4%) com els atractius més potents de la ciutat.\nL’enquesta sociopolítica del Badalona 2020 també reflecteix que la ciutadania valora amb una puntuació per sobre de 7 bona part dels equipaments de la ciutat. El Museu Municipal i les escoles bressol encapçalen la valoració, amb un 8,31 i 8,29 punts respectivament, seguits del Servei d’Informació i Atenció a les Dones (SIAD), les biblioteques, els casals de gent gran, l’Hospital Municipal i el Badiu Jove, entre altres.\nCom a novetat, a l’enquesta del 2020 s’ha preguntat sobre els aspectes laborals, educatius i de connectivitat durant la pandèmia. La connectivitat a Internet de les llars de Badalona és d’un 89,7%, xifra que encara s’enfila més amunt, fins al 97,7% entre els ocupats i els estudiants. Tot i això, s’ha detectat que un 16,1% dels menors escolaritzats han tingut dificultats per continuar amb la seva educació en línia.\nL’enquesta també recull que pràcticament tota la ciutadania (un 97,7%) és coneixedora del canvi d’alcaldia que va tenir lloc el passat mes de maig.\nL’alcalde de Badalona, Xavier Garcia Albiol, ha destacat que “ens omple d’orgull que s’hagi incrementat un 8% la satisfacció dels badalonins de viure a la ciutat”. L’alcalde creu que els resultats de l’enquesta “són una esmena a la totalitat per als partits de l’oposició i reflecteix un suport i una confiança respecte a l’actual govern municipal”. “Hi ha hagut un canvi de mentalitat, els veïns confien ara, malgrat tot el que està passant, que la ciutat de Badalona millorarà en els pròxims anys i a tots els barris ja comencen a percebre aquestes millores. És un honor comptar amb aquest suport i a la vegada una gran responsabilitat ”, ha afegit l’alcalde.\nGarcia Albiol ha afegit que “som conscients que encara cal millorar en la seguretat i en la neteja com a principals problemes detectats, tot i que estem revertint aquesta situació”. En aquest sentit Garcia Albiol ha reclamat collaboració més enllà del govern municipal per treballar en la millora de la imatge externa de la ciutat de Badalona i en augmentar l’orgull de viure a la ciutat.\nCaracterístiques tècniques de l’Enquesta sociopolítica a Badalona 2020\nL'enquesta sociopolítica de Badalona de l'any 2020 ha estat realitzada per l'Institut Opinòmetre, la mateixa empresa encarregada de fer els darrers tres estudis. En aquesta edició, s'han seguit els mateixos paràmetres que en les anteriors enquestes, però s'han introduït variants derivades del context actual, marcat per la pandèmia de la Covid-19 i el canvi d'alcaldia del passat mes de maig,.\nPer fer aquest estudi, entre el 29 d'octubre i l'11 de novembre es van realitzar 1.100 entrevistes a persones de 16 i més anys residents i empadronades al municipi entre. Aquesta mostra s'ha estratificat en 5 zones i el nombre d'entrevistes a realitzar a cada zona s'ha determinat mitjançant afixació no proporcional, de manera que el nombre d'entrevistes és el mateix a totes elles.


PUC FER UN TESTAMENT SENSE ANAR AL NOTARI?\nSí, fer un testament, sense la intervenció d’un notari, és possible i plenament vàlid. En aquest cas, hem d’atorgar un testament hològraf. Els requisits perquè sigui vàlid són molt simples, però és estrictament necessari que es compleixin. En primer lloc, ha de ser un document escrit a mà pel propi testador/a. En segon lloc, cal que s’indiqui el lloc i el dia en què s’ha...\nEn data 19 de desembre de 2018 va entrar en vigor el nou Reial Decret Llei 21/2018, de 14 de desembre, de mesures urgents en matèria d’habitatge i lloguer. Les novetats introduïdes per aquesta normativa, publicada el 18 de desembre de 2018 al BOE, tenen l’objectiu de millorar l’accés a l’habitatge i afavorir l’arrendament assequible. Val a dir, però, que NO TÉ EFECTES RETROACTIUS, és a dir, que no és...\nDELICTE D’ABANDONAMENT DE FAMÍLIA?\nQuè passa si un progenitor abandona l’habitatge familiar abans o durant el procés de separació o divorci? Perd la possibilitat de que s’estableixi un règim de guarda compartida? És habitual que, davant d’una crisis matrimonial o de parella, la convivència es torni tan insuportable que un dels dos, o inclús tots dos, es plantegi la necessitat d’abandonar el domicili familiar, per tal d’evitar situacions...


Han començat els treballs de neteja dels barrancs de Serra - Noticias CAMP DE TURIA\nHan començat els treballs de neteja dels barrancs de Serra\nAquesta setmana han començat els treballs de neteja dels barrancs de Serra al seu pas pel nucli urbà. L’Ajuntament ha rebut fa pocs dies l’autorització per a intervindre per part de la Confederació Hidrogràfica del Xúquer per a uns treballs que es van demanar en juny de l’any passat.D’esta manera ja s’ha començat a fer treballs de neteja al barranc de Deula i també s’intervindrà sobre els barrancs de Clara, l’Assut i el tram inicial del barranc de la Misèria.\n“Hem començat esta mateixa setmana la neteja dels barrancs que necessiten una urgent intervenció. Els llits dels barrancs hem de tindre’ls ben nets per evitar problemes majors” comenta el regidor d’Obres i Serveis de l’Ajuntament de Serra, Borja Martínez, durant la visita als primers treballs de neteja.\nL’autorització de les tasques de neteja és per a 2 anys, prorrogables. Durant este temps l’ajuntament podrà realitzar periòdicament les actuacions necessàries per al manteniment dels barrancs que la Confederació Hidrogràfica del Xúquer ha autoritzat.\nL’ens regulador dona permís al consistori per fer treballs de desbrossament de vegetació, retirada d’arbres morts i eliminació de l’excés de vegetació oclusiva en diversos trams de llit del terme municipal.


L’Ajuntament portarà a la Fiscalia d’Odi “l’intent d’assassinat” d’un sensesostre\nEls Mossos i la Urbana busquen els tres joves neonazis que han intentat cremar viu un home al Raval\nEl regidor de Drets de Ciutadania de l’Ajuntament de Barcelona, Marc Serra, ha assegurat que el consistori portarà a la Fiscalia d’Odi “l’intent d’assassinat” del sensesostre que aquest matí ha estat a punt de ser cremat viu per tres joves neonazis. “El que ha passat aquest matí és una temptativa d’assassinat”, ha denunciat Serra des del Gimnàs Sant Pau. El regidor ha assegurat que es tracta d’una agressió “covarda i aporòfoba”. Serra ha agraït en nom del consistori la intervenció del vigilant de seguretat del Sant Pau. També ha indicat que tant la Guàrdia Urbana com els Mossos estan treballant en el cas. “Des de l’Oficina per la No Discriminació estem en contacte amb els cossos policials i estem preparant una comunicació a la Fiscalia de Delictes d’Odi”, ha explicat.\nSegons Serra, volen activar el fiscal perquè l’actuació dels joves no quedi “impune” i arribaran “fins al final” per identificar els autors. El regidor, que ha parlat amb la persona agredida i els gestors del gimnàs, ha assegurat que la motivació darrere de l’agressió seria “ideològica” i ha destacat el fet que els joves pertanyin presumptament a un col·lectiu nazi. El primer tinent d’alcaldia, Jaume Collboni, també ha sigut molt contundent: “No podem ni normalitzar els discursos de l’odi ni minimitzar el dany que provoquen a la nostra societat. Espero que els responsables responguin davant la justícia”.\nCombatre els feixistes\nAlguns partits amb representació al consistori també s’han fet ressò dels fets. “Els discursos que sembren l’odi fan que passin coses com aquesta. Cal identificar i detenir als autors i combatre els discursos d’odi i feixistes allà on sigui“, ha apuntat en una piulada el regidor d’ERC Jordi Coronas. Elsa Artadi, de JxCat, ha demanat aturar “atacs d’odi i discursos que els avalen” i ha reclamat més polítiques socials “eficients” amb el sensellarisme a Barcelona. “Tota la solidaritat amb la víctima. Gràcies al Gimnàs Social Sant Pau i a les persones que hi treballen per vetllar sempre per la integritat de tothom”, ha dit a Twitter. Cs també ha mostrat el “més absolut rebuig” i ha condemnat l’atac a l’usuari del Sant Pau.\nAjuntament de Barcelona Barri del Raval Delictes d'Odi Fiscalia Sensesostre


Cosetesss del dia a dia!!: 11.10.13 - Flexus Teatre - "Lisístrata d'Aristòfanes"\n11.10.13 - Flexus Teatre - "Lisístrata d'Aristòfanes"\nPer festes no hi vaig poder anar i aquest cop no me la volia perdre!!!!!!!!!! tothom n'havia parlat molt bé i sobretot la meva mare!! li va encantar així què segur què havia d'estar bé!!\nVaig anar expressament a Flix per tal de poder anar al teatre!!!!!!!!!!!\nEm feia gràcia veure com actuava el meu nebot Enric i la veritat és què em va impressionar!!! un paper llarg i el va clavar!!\nLa resta d'actors també em van agradar molt i n'havien molts que era el primer cop que actuaven i em van agradar força!! sobretot em quedaria amb la bona estona que vam passar tot el públic ja què va ser una obra divertida i molt distreta.\nahhhhhhh i la part final va ser molt original, em va sorprendre!!\nBé, des d'aquí felicitar a tot l'equip de Flexus Teatre!!\nFELICITATS x aquesta obra tant divertida!!\nAquí deixo el vídeo què he tret del facebook on es veu el ball del final de l'obra.


Quin mosso polític ha contribuït a assenyalar els amos d'un bar de l'Hospitalet de Llobregat? - El triangle\nTuit de David Torrents sobre uns "feixistes" que no ho eren\nAlbert Donaire, fins fa poc membre del secretariat de l'ANC i veu de la sectorial Mossos per la República, i ara candidat de Demòcrates a les pròximes eleccions, ha estat una de les figures independentistes a les xarxes que ha rebutjat el fet que un grup de persones protestessin contra el govern català tacant la façana del palau de la plaça de Sant Jaume.\nQuan els responsables de l'embrutament de la façana van patir pintades en el seu restaurant de l'Hospitalet de Llobregat -entre les quals "33" (que vol dir "Catalunya catalana"), "Puto nyordo" i "Torna al teu país"-, Donaire va ironitzar: "Ho publicaran al seu perfil d'Instagram? Segur que no els ha fet la mateixa gràcia que quan ells van fer la bretolada al Palau de la Generalitat. Ambdues accions, condemnables. Però segurament hi ha molta gent cremada que no hi hagi justícia de debò".\nPerò va ser un altre activista mediàtic, Mark Serra, que es presenta a les primàries de JxCat, el qui va participar més directament en l'assenyalament dels autors: "Jo crec que tenen la façana massa neta", va piular. Poc després, van aparèixer les pintades comentades per Donaire.\nUn segon mosso que hi va ficar cullerada va ser David Torrents, agent en excedència i únic regidor de JxCat a Badalona. En el seu cas, va afirmar que les persones que van tacar la façana del Palau de la Generalitat eren ultres. "El mateix grup feixista que ha atacat avui la façana del Palau de la Generalitat estava també a la plaça de Sant Jaume el dia 30/10, concentració que va acabar amb aldarulls", va piular el passat dia 8, mostrant imatges on encerclava persones vestides amb samarretes negres que incloïen un logo blanc. "Els dispositius policials no són els mateixos si hi ha l'extrema dreta o independentistes, per què?", es va preguntar.\nLa realitat és que es tractava del logo del restaurant, que és gallec i inclou una creu, i no de cap símbol feixista, com alguns usuaris li van comentar. La bola que afirma que eren uns ultres, però, ha circulat per les xarxes els darrers dies, impulsada també per una notícia d'El Nacional que es feia ressò de la piulada de Torrents.\nPrevLa CCMA paga 400.000 euros per vuit programes a l’empresa d’Oriol Soler


Arxius de Educació primaria - Pàgina 70 de 91 - Col·legi Sant FrancescCol·legi Sant Francesc | Page 70\nArxius de Educació primaria - Pàgina 70 de 91 - Col·legi Sant Francesc\nL’important i meravellós llibre de somnis imaginats de segon\nAquest és el fantàstic títol que els alumnes de 2n de Primària han creat, a partir d’una pluja d’idees, pel que serà el seu llibre de curs.\nEn aquest llibre anirem publicant els textos treballats durant el curs en el Taller d’Expressió.\nJust ara estem començant, i aprendre a redactar no és una tasca senzilla però els resultats són prou macos com per anirmar-se a mostrar-los.\nAquesta “primera edició” us presenta els primers textos acabats per alguns dels alumnes, però anirem publicant noves edicions amb els treballs de […]\naules sense parets, taller de textos, treball alumnes\n3r CM visita la residència Allegra!!!!\nAquest matí els alumnes de 3r hem visitat la residència Allegra per fer una activitat amb els avis.\nAl llarg d´aquest curs portarem a terme un projecte d´aprenentatge-servei i la primera activitat ha estat la trobada amb la gent gran.\nHem gaudit de tants moments divertits i emocionants que s´ha fet una mica dur marxar d´aquell espai tan ple de màgia.\nEn arribar cada alumne s´ha posat al costat d´un avi/àvia i tots plegats ,guiats pels monitors de la residència, hem realitzat una activitat lúdica-motriu.\nPilotes de […]\nAPADRINAMENTS: 6è amb 1r\nApadrinament, Educació primaria, Informació General\nAPADRINAMENT LECTOR 2014-2015\nL’apadrinament lector és un projecte d’animació a la lectura que portem a terme a la nostra escola fa uns quants cursos. És una activitat amb caràcter transversal. Consisteix en què alumnes de cursos superiors es converteixen en padrins/madrines dels de cursos inferiors per a compartir moments de lectura i altres activitats com l’acompanyament a les fileres i el reforçament en activitats artístiques. Amb aquesta activitat es pretén principalment la millora dels diversos continguts de la lectura, però a […]\nEls alumnes de Cicle Mitjà anem al Bosc de Can Deu\nEl passat dimecres, 12 de novembre, vàrem fer una sortida al Bosc de CanDeu, per tal de fer un treball d’estudi i investigació del Bosc Mediterrani. L’activitat va ser molt interessant i vàrem treballar molt!\nVàrem estudiar a fons molts conceptes, com ara l’orientació i els mapes i també la vegetació, la fauna i la geologia dels boscos mediterranis.